આ મેદાન પર પ્રથમ વાર ટેસ્ટ મેચ રમાઈ રહી છે. અહીંનું એસોસિયેશન ઇચ્છે છે કે આ મોકો બધા ક્રિકેટ ચાહકો અને ખેલાડીઓ માટે ખાસ બની રહે અને સ્ટેડિયમ હાઉસફુલ બની રહે. એસીએના સચિવ જી. ગંગારાજુએ કહ્યું, ”આ આંધ્ર ક્રિકેટના ઇતિહાસમાં પહેલી ટેસ્ટ છે. અમે આખું સ્ટેડિયમ ભરેલું જોવા ઇચ્છીએ છીએ, પરંતુ સુરક્ષાનાં કારણોસર દરેક દિવસે એવું નહીં કરી શકીએ. અમે પહેલા દિવસની સ્થિતિ નિહાળ્યા બાદ નિર્ણય કરીશું કે બાકીના દિવસોમાં શું કરવું.” ઉલ્લેખનીય છે કે ભારત સરકાર દ્વારા કરવામાં આવેલી નોટબંધીના નિર્ણયથી ટિકિટના વેચાણ પર મોટો ફટકો લાગ્યો છે. આ નોટબંધીની અસર રાજકોટ ટેસ્ટ પર પણ પડી હતી.